Rozhodnutie Komisie z 21/12/2017 ktorým sa koncentrácia vyhlasuje za zlučiteľnú so spoločným trhom (Vec COMP/M.8689 - Rubis Terminal / Phillips 66 Central Europe Inc. / Zeller & Cie) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 18/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9149 - Apollo Management, L.P. / Aspen) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (SZBP) 2018/2054 z 21. decembra 2018, ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme

text:
                  21.12.2018

                  SK

                  Úradný vestník Európskej únie

                  LI 327/5

         ROZHODNUTIE RADY (SZBP) 2018/2054
         z 21. decembra 2018,
         ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 22. apríla 2013 rozhodnutie 2013/184/SZBP (1) o reštriktívnych opatreniach voči Mjanmarsku/Barme.

                     (2)

                     Rada prijala 26. apríla 2018 rozhodnutie (SZBP) 2018/655 (2), ktorým sa stanovuje právny rámec pre cielené reštriktívne opatrenia voči určitým fyzickým osobám z mjanmarských ozbrojených síl (Tatmadaw) a z pohraničnej stráže, ktoré sú zodpovedné za závažné porušovanie ľudských práv, bránenie v poskytovaní humanitárnej pomoci civilnému obyvateľstvu v núdzi a za bránenie nezávislému vyšetrovaniu údajného závažného porušovania ľudských práv alebo zneužívania.

                     (3)

                     Rada prijala 25. júna 2018 rozhodnutie (SZBP) 2018/900 (3), v ktorom označila siedmich vysokopostavených príslušníkov mjanmarských ozbrojených síl (Tatmadaw) a pohraničnej stráže z dôvodu ich priamej alebo nepriamej účasti na krutostiach a závažných porušovaniach ľudských práv voči Rohingom v Jakchainskom štáte.

                     (4)

                     Nezávislá medzinárodná vyšetrovacia misia (FFM) Rady Organizácie Spojených národov pre ľudské práva uverejnila 17. septembra 2018 podrobnú správu o Mjanmarsku, v ktorej dospela k záveru, že v Kačjinskom, Jakchainskom a Šanskom štáte došlo k hrubým porušovaniam ľudských práv a k zneužívaniu, najmä zo strany mjanmarských ozbrojených síl (Tatmadaw) a pohraničnej stráže, a že mnohé z týchto porušovaní práv predstavujú najzávažnejšie zločiny podľa medzinárodného práva.

                     (5)

                     Vzhľadom na zistenia FFM a zodpovednosť za porušovania ľudských práv, ktorých sa dopustili niektorí príslušníci mjanmarských ozbrojených síl (Tatmadaw) a pohraničnej stráže, by sa do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe k rozhodnutiu 2013/184/SZBP malo zaradiť sedem osôb.

                     (6)

                     Príloha k rozhodnutiu 2013/184/SZBP by sa mala zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Príloha k rozhodnutiu 2013/184/SZBP sa mení tak, ako sa uvádza v prílohe k tomuto rozhodnutiu.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 21. decembra 2018

                  Za Radu

                  predsedníčka

               J. BOGNER-STRAUSS

            (1)  Rozhodnutie Rady 2013/184/SZBP z 22. apríla 2013 o reštriktívnych opatreniach voči Mjanmarsku/Barme a o zrušení rozhodnutia 2010/232/SZBP (Ú. v. EÚ L 111, 23.4.2013, s. 75).

            (2)  Rozhodnutie Rady (SZBP) 2018/655 z 26. apríla 2018, ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme (Ú. v. EÚ L 108, 27.4.2018, s. 29).

            (3)  Rozhodnutie Rady (SZBP) 2018/900 z 25. júna 2018, ktorým sa mení rozhodnutie 2013/184/SZBP o reštriktívnych opatreniach voči Mjanmarsku/Barme (Ú. v. EÚ L 160 I, 25.6.2018, s. 9.).

            PRÍLOHA
            Do zoznamu fyzických a právnických osôb, subjektov a orgánov, ktorý sa uvádza v prílohe k rozhodnutiu 2013/184/SZBP, sa zaraďujú tieto osoby:

                           Meno

                           Identifikačné údaje

                           Dôvody

                           Dátum zaradenia do zoznamu

                           „8.

                           Ba Kyaw

                           BA Kyaw je seržantom 564. ľahkého pechotného práporu (LIB) mjanmarských ozbrojených síl (Tatmadaw). V druhej polovici roku 2017 sa dopúšťal voči Rohingom v Jakchainskom štáte krutostí a závažných porušení ľudských práv vrátane vrážd, deportácie a mučenia. V prvom rade bol identifikovaný ako jeden z kľúčových páchateľov masakry, ku ktorej došlo 27. augusta 2017 v Maung Nu.

                           21.12.2018

                           9.

                           Tun Naing

                           Tun Naing je veliacim dôstojníkom základne pohraničnej stráže (BGP) v Taung Bazar. Z titulu tejto funkcie je zodpovedný za krutosti a závažné porušovania ľudských práv, ktorých sa dopustila BGP v Taung Bazar voči Rohingom v Jakchainskom štáte okolo 25. augusta 2017 a pred týmto dátumom i po ňom, vrátane núteného zadržiavania, zlého zaobchádzania a mučenia.

                           21.12.2018

                           10.

                           Khin Hlaing

                           Dátum narodenia: 2. mája 1968

                           Brigádny generál Khin Hlaing je bývalým veliteľom 99. ľahkej pechotnej divízie (LID) a súčasný veliteľ severovýchodného veliteľstva mjanmarských ozbrojených síl (Tatmadaw). Ako veliteľ 99. LID dohliadal na vojenské operácie vykonávané v Šanskom štáte v roku 2016 a začiatkom roka 2017. Z tohto dôvodu je zodpovedný za krutosti a závažné porušovania ľudských práv, ktorých sa v druhom polroku 2016 dopúšťala 99. LID voči príslušníkom etnických menšín z obcí v Šanskom štáte. Tieto činy zahŕňajú nezákonné zabíjanie, nútené zadržiavanie a ničenie obcí.

                           21.12.2018

                           11.

                           Aung Myo Thu

                           Major Aung Myo Thu je poľným veliteľom 33. ľahkej pechotnej divízie (LID) mjanmarských ozbrojených síl (Tatmadaw). Ako poľný veliteľ 33. LID dohliadal na vojenské operácie vykonávané v roku 2017 v Jakchainskom štáte. Z tohto dôvodu je zodpovedný za krutosti a závažné porušovania ľudských práv, ktorých sa v druhom polroku 2017 dopúšťala 33. LID voči Rohingom v Jakchainskom štáte. Tieto činy zahŕňajú nezákonné zabíjanie, sexuálne násilie a nútené zadržiavanie.

                           21.12.2018

                           12.

                           Thant Zaw Win

                           Thant Zaw Win je majorom 564. ľahkého pechotného práporu (LIB) mjanmarských ozbrojených síl (Tatmadaw). Z titulu tejto funkcie dohliadal na vojenské operácie vykonávané v Jakchainskom štáte a je zodpovedný za krutosti a závažné porušovania ľudských práv, ktorých sa v Jakchainskom štáte dopúšťal 564. LIB voči Rohingom, najmä v okolí obce Maung Nu 27. augusta 2017. Patrí medzi ne nezákonné zabíjanie, sexuálne násilie a systematické vypaľovanie domov a budov Rohingov.

                           21.12.2018

                           13.

                           Kyaw Chay

                           Kyaw Chay je desiatnikom pohraničnej stráže (BGP). Pôvodne pôsobil v Zaya Di Pyin a bol veliacim dôstojníkom základne BGP v Zaya Di Pyin v období okolo 25. augusta 2017, keď sa BGP pod jeho velením dopúšťala viacerých porušení ľudských práv. Z tohto dôvodu je zodpovedný za krutosti a závažné porušovanie ľudských práv zo strany BGP voči Rohingom v Jakchainskom štáte v uvedenom období. Podieľal sa aj na závažnom porušovaní ľudských práv. Toto porušovanie zahŕňa zlé zaobchádzanie so zadržanými osobami a mučenie.

                           21.12.2018

                           14.

                           Nyi Nyi Swe

                           Generálmajor Nyi Nyi Swe je bývalým veliteľom severného veliteľstva mjanmarských ozbrojených síl (Tatmadaw). Z titulu tejto funkcie je zodpovedný za krutosti a závažné porušovania ľudských práv, ktorých sa od mája 2016 do apríla 2018 (pokým sa nestal veliteľom juhozápadného veliteľstva) dopúšťalo severné veliteľstvo v Kačjinskom štáte, vrátane zlého zaobchádzania s civilným obyvateľstvom. Je tiež zodpovedný za to, že v uvedenom období sa v Kačjinskom štáte bránilo poskytovaniu humanitárnej pomoci civilnému obyvateľstvu v núdzi, najmä je zodpovedný za blokovanie transportov potravín.

                           21.12.2018“.


title: Rozhodnutie Rady (EÚ) 2019/118 z 21. januára 2019 o pozícii, ktorá sa má v mene Európskej únie zaujať vo Výbore pre obchod a rozvoj zriadenom na základe Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, pokiaľ ide o vypracovanie zoznamu rozhodcov

text:
                  28.1.2019

                  SK

                  Úradný vestník Európskej únie

                  L 24/23

         ROZHODNUTIE RADY (EÚ) 2019/118
         z 21. januára 2019
         o pozícii, ktorá sa má v mene Európskej únie zaujať vo Výbore pre obchod a rozvoj zriadenom na základe Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, pokiaľ ide o vypracovanie zoznamu rozhodcov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Dohoda o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (1) (ďalej len „dohoda“) bola podpísaná Európskou úniou a jej členskými štátmi 10. júna 2016. Medzi Úniou na jednej strane a Botswanou, Lesothom, Namíbiou, Svazijskom a Južnou Afrikou na strane druhej sa predbežne vykonáva od 10. októbra 2016 a medzi Úniou a Mozambikom od 4. februára 2018.

                     (2)

                     Podľa článku 94 ods. 1 dohody má Výbor pre obchod a rozvoj vypracovať zoznam 21 osôb, ktoré sú ochotné a schopné plniť funkciu rozhodcov, a to najneskôr do troch mesiacov po nadobudnutí platnosti dohody.

                     (3)

                     Je vhodné stanoviť pozíciu, ktorá sa má v mene Únie zaujať vo Výbore pre obchod a rozvoj, pokiaľ ide o vypracovanie zoznamu rozhodcov.

                     (4)

                     Pozícia Únie vo Výbore pre obchod a rozvoj by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať vo Výbore pre obchod a rozvoj, pokiaľ ide o vypracovanie zoznamu rozhodcov, je založená na návrhu rozhodnutia Výboru pre obchod a rozvoj pripojenom k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 21. januára 2019

                  Za Radu

                  predsedníčka

               F. MOGHERINI

            (1)  Ú. v. EÚ L 250, 16.9.2016, s. 3.

            NÁVRH
            ROZHODNUTIE VÝBORU PRE OBCHOD A ROZVOJ č. 1/2019
            z …,
            pokiaľ ide o zoznam rozhodcov
            VÝBOR PRE OBCHOD A ROZVOJ,
            so zreteľom na Dohodu o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“), a najmä na jej články 94, 100, 103 a 104,
            PRIJAL TOTO ROZHODNUTIE:

               Článok 1
               Týmto sa prijíma zoznam rozhodcov stanovený v článku 94 dohody, ako je uvedený v prílohe k tomuto rozhodnutiu.

               Článok 2
               Toto rozhodnutie nadobúda účinnosť dňom jeho prijatia.

               V …

                     Za Výbor pre obchod a rozvoj

                     minister obchodu

                     zástupca EÚ

            PRÍLOHA
            ZOZNAM ROZHODCOV STANOVENÝ V ČLÁNKU 94 DOHODY
            Rozhodcovia vybraní zo strany štátov SADC-DHP:

                        1.

                        Boitumelo Sendy GOFHAMODIMO

                        2.

                        Leonard Moses PHUTI

                        3.

                        Tsotetsi MAKONG

                        4.

                        Sakeus AKWEENDA

                        5.

                        Faizel ISMAIL

                        6.

                        Kholofelo Ngokoane KUGLER

                        7.

                        Nkululeko J. HLOPHE

                        8.

                        Samuel Jay LEVY

                  Rozhodcovia vybraní zo strany EÚ:

                        9.

                        Jacques BOURGEOIS

                        10.

                        Claus-Dieter EHLERMANN

                        11.

                        Pieter Jan KUIJPER

                        12.

                        Giorgio SACERDOTI

                        13.

                        Laurence BOISSON DE CHAZOURNES

                        14.

                        Ramon TORRENT

                        15.

                        Michael Johannes HAHN

                        16.

                        Hélène RUIZ FABRI

                  Rozhodcovia vybraní zo strany zmluvných strán spoločne (pričom nie sú štátnymi príslušníkmi zmluvných strán a môžu plniť funkciu predsedu):

                        17.

                        Merit JANOW

                        18.

                        Ichiro ARAKI

                        19.

                        Christian HÄBERLI

                        20.

                        Claus VON WOBESER

                        21.

                        Daniel MOULIS


title: Rozhodnutie Rady (EÚ) 2019/117 z 21. januára 2019 o pozícii, ktorá sa má v mene Európskej únie zaujať v Spoločnej rade zriadenej v rámci Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, pokiaľ ide o prijatie rokovacieho poriadku v oblasti predchádzania sporom a ich urovnávania a kódexu správania pre rozhodcov a mediátorov

text:
                  28.1.2019

                  SK

                  Úradný vestník Európskej únie

                  L 24/12

         ROZHODNUTIE RADY (EÚ) 2019/117
         z 21. januára 2019
         o pozícii, ktorá sa má v mene Európskej únie zaujať v Spoločnej rade zriadenej v rámci Dohody o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, pokiaľ ide o prijatie rokovacieho poriadku v oblasti predchádzania sporom a ich urovnávania a kódexu správania pre rozhodcov a mediátorov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Dohoda o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (1) (ďalej len „dohoda“) bola podpísaná Úniou a jej členskými štátmi 10. júna 2016. Medzi Úniou a na jednej strane a Botswanou, Lesothom, Namíbiou, Svazijskom a Južnou Afrikou na druhej strane sa predbežne vykonáva od 10. októbra 2016 a medzi Úniou a Mozambikom od 4. februára 2018.

                     (2)

                     Podľa článku 102 ods. 1 dohody má mať Spoločná rada právomoc prijímať rozhodnutia v súvislosti so všetkými záležitosťami, na ktoré sa dohoda vzťahuje.

                     (3)

                     Podľa článku 89 ods. 1 dohody má Spoločná rada prijať rokovací poriadok a kódex správania pre rozhodcov a mediátorov. Spoločná rada má preto prijať na svojom prvom zasadnutí rozhodnutie týkajúce sa rokovacieho poriadku v oblasti predchádzania sporom a ich urovnávania a kódex správania pre rozhodcov a mediátorov, konajúc podľa časti III dohody.

                     (4)

                     Je vhodné stanoviť pozíciu, ktorá sa má v mene Únie zaujať v Spoločnej rade, pokiaľ ide o prijatie rokovacieho poriadku v oblasti predchádzania sporom a ich urovnávania a kódexu správania pre rozhodcov a mediátorov.

                     (5)

                     Pozícia Únie v Spoločnej rade by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v Spoločnej rady, pokiaľ ide o prijatie rokovacieho poriadku v oblasti predchádzania sporom a ich urovnávania a kódexu správania pre rozhodcov a mediátorov, je založená na návrhu rozhodnutia Spoločnej rady pripojenom k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 21. januára 2019

                  Za Radu

                  predsedníčka

               F. MOGHERINI

            (1)  Ú. v. EÚ L 250, 16.9.2016, s. 3.

            NÁVRH
            ROZHODNUTIE SPOLOČNEJ RADY č. 2/2019
            z …
            o prijatí rokovacieho poriadku v oblasti predchádzania sporom a ich urovnávania a kódexu správania pre rozhodcov a mediátorov
            SPOLOČNÁ RADA,
            so zreteľom na Dohodu o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej (ďalej len „dohoda“), a najmä na jej článok 89 ods. 1 a články 100, 101 a 102,
            PRIJALA TOTO ROZHODNUTIE:

               Článok 1
               Týmto sa prijíma rokovací poriadok v oblasti predchádzania sporom a ich urovnávania, ako je uvedený v prílohe I k tomuto rozhodnutiu.

               Článok 2
               Týmto sa prijíma kódex správania pre rozhodcov a mediátorov, ako je uvedený v prílohe II k tomuto rozhodnutiu.

               Článok 3
               Toto rozhodnutie nadobúda účinnosť dňom jeho prijatia.

               V … …

                     Za Spoločnú radu

                     minister obchodu

                     zástupca EÚ

            PRÍLOHA I

               Rokovací poriadok v oblasti predchádzania sporom a ich urovnávania

               Článok 1
               Vymedzenie pojmov
               V tomto rokovacom poriadku a v súlade s časťou III (Predchádzanie sporom a ich urovnávanie) dohody:

                           a)

                           „administratívni zamestnanci“ v súvislosti s rozhodcom sú iné fyzické osoby než asistenti, ktorých tento rozhodca riadi a kontroluje;

                           b)

                           „poradca“ je fyzická osoba, ktorú si strana vybrala, aby jej radila alebo pomáhala pri rozhodcovských konaniach;

                           c)

                           „dohoda“ je Dohoda o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP, na strane druhej, podpísaná 10. júna 2016;

                           d)

                           „rozhodca“ je člen rozhodcovského tribunálu;

                           e)

                           „rozhodcovský tribunál“ je tribunál zriadený podľa článku 80 dohody;

                           f)

                           „asistent“ je fyzická osoba, ktorá za podmienok menovania a pod vedením a kontrolou rozhodcu vyhľadáva informácie a podklady alebo pomáha tomuto rozhodcovi;

                           g)

                           „sťažujúca sa zmluvná strana“ je ktorákoľvek zmluvná strana, ktorá žiada zriadenie rozhodcovského tribunálu podľa článku 80 dohody;

                           h)

                           „deň“ je kalendárny deň;

                           i)

                           „strana“ je strana sporu;

                           j)

                           „zmluvná strana, voči ktorej sťažnosť smerovala“ je zmluvná strana, ktorá údajne porušuje ustanovenia, na ktoré sa vzťahuje článok 76 dohody a

                           k)

                           „zástupca strany“ je zamestnanec alebo ľubovoľná fyzická osoba vymenovaná ústredným orgánom štátnej správy alebo vládnou agentúrou, alebo akýmkoľvek iným verejnoprávnym subjektom strany, ktorá túto stranu zastupuje v prípade sporu podľa dohody.

               Článok 2
               Oznámenia

                  1.   Akákoľvek žiadosť, oznam, písomné podanie alebo iný dokument rozhodcovského tribunálu sa zasielajú obom stranám v rovnakom čase.
                  Akákoľvek žiadosť, oznam, písomné podanie alebo iný dokument jednej strany, ktoré sú adresované rozhodcovskému tribunálu, sa skopírujú a zašlú druhej strane v rovnakom čase.
                  Akákoľvek žiadosť, oznam, písomné podanie alebo iný dokument jednej strany, ktoré sú adresované druhej strane, sa prípadne skopírujú a zašlú rozhodcovskému tribunálu v rovnakom čase.

                  2.   Akékoľvek oznámenie uvedené v odseku 1 sa vykoná prostredníctvom e-mailu alebo prípadne akýmikoľvek inými telekomunikačnými prostriedkami, ktoré poskytujú záznam o jeho odoslaní. Oznámenie sa pokladá za doručené v deň, keď bolo odoslané, ak sa nepreukáže niečo iné.

                  3.   Všetky oznámenia sa zasielajú na adresu Generálneho riaditeľstva Európskej komisie pre obchod Európskej únie a koordinátorovi štátov SADC-DHP, ako sa ustanovuje v článku 105 dohody.

                  4.   Menšie chyby administratívnej povahy v žiadosti, ozname, písomnom podaní alebo inom dokumente týkajúcom sa rozhodcovského konania možno opraviť doručením nového dokumentu, v ktorom sa zmeny jasne vyznačia.

                  5.   Ak posledný deň na doručenie dokumentu pripadá na deň pracovného voľna v Európskej komisii alebo štátny sviatok v príslušnom štáte alebo príslušných štátoch SADC-DHP, dokument sa považuje za doručený v nasledujúci pracovný deň.

                  6.   V závislosti od povahy sporu sa kópie všetkých žiadostí a oznámení adresovaných Výboru pre obchod a rozvoj zasielajú aj ostatným príslušným podvýborom zriadeným na základe dohody.

               Článok 3
               Menovanie rozhodcov

                  1.   Ak sa podľa článku 80 dohody rozhodca vyberá losovaním, predseda Výboru pre obchod a rozvoj bezodkladne informuje strany o dátume, čase a mieste losovania.

                  2.   Strany môžu byť prítomné na losovaní, ktoré sa vykoná za účasti prítomnej strany alebo strán.

                  3.   Predseda Výboru pre obchod a rozvoj písomne oznámi každej fyzickej osobe, ktorá bola vybratá do funkcie rozhodcu, jej vymenovanie do tejto funkcie. Každá fyzická osoba obom stranám potvrdí svoju disponibilitu do piatich dní odo dňa, keď bola informovaná o svojom vymenovaní.

                  4.   Ak v čase predloženia žiadosti podľa článku 80 ods. 3 dohody nebudú existovať žiadne zoznamy uvedené v článku 94 dohody alebo tieto zoznamy nebudú obsahovať dostatok mien, rozhodcovia sa vyžrebujú spomedzi fyzických osôb, ktoré boli formálne navrhnuté jednou alebo oboma stranami.

               Článok 4
               Organizačné stretnutie

                  1.   Pokiaľ sa strany nedohodnú inak, schádzajú sa pred rozhodcovským tribunálom do 10 dní po jeho zriadení, aby rozhodli o tých záležitostiach, ktoré tieto strany alebo arbitrážny tribunál považujú za vhodné, vrátane:

                              a)

                              odmien a výdavkov, ktoré sa majú zaplatiť rozhodcom, v súlade s normami Svetovej obchodnej organizácie (WTO);

                              b)

                              odmien, ktoré sa majú vyplatiť asistentom a ktorých celková hodnota nesmie presiahnuť 50 % odmeny vyplatenej rozhodcovi(-om) alebo

                              c)

                              harmonogramu konania.

                  2.   Rozhodcovia a zástupcovia strán sa môžu na stretnutí uvedenom v odseku 1 zúčastniť aj prostredníctvom telefónu alebo videokonferencie.

               Článok 5
               Mandát

                  1.   Ak sa strany do siedmich dní od dátumu zriadenia rozhodcovského tribunálu nedohodnú inak, rozhodcovský tribunál má tento mandát:

                              a)

                              preskúmať záležitosť uvedenú v žiadosti o zriadenie rozhodcovského tribunálu na základe príslušných ustanovení dohody, ktoré citovali strany;

                              b)

                              zistiť, či je sporné opatrenie v súlade s ustanoveniami, na ktoré sa vzťahuje článok 76 dohody a

                              c)

                              predložiť správu v súlade s článkami 81 a 82 dohody.

                  2.   Ak sa strany dohodnú na inom mandáte, oznámia ho rozhodcovskému tribunálu v lehote stanovenej v odseku 1.

               Článok 6
               Písomné podania
               Sťažujúca sa zmluvná strana doručí svoje písomné podanie najneskôr do 20 dní od dátumu zriadenia rozhodcovského tribunálu. Zmluvná strana, voči ktorej sťažnosť smerovala, doručí svoje písomné podanie najneskôr do 20 dní od dátumu doručenia písomného podania sťažujúcej sa zmluvnej strany.

               Článok 7
               Fungovanie rozhodcovského tribunálu

                  1.   Všetkým zasadnutiam rozhodcovského tribunálu predsedá jeho predseda. Rozhodcovský tribunál môže na predsedu delegovať právomoc prijímať správne a procesné rozhodnutia.

                  2.   Ak nie je v časti III dohody alebo v tomto rokovacom poriadku stanovené inak, môže rozhodcovský tribunál vykonávať svoje činnosti akýmikoľvek prostriedkami vrátane telefónu, faxového prenosu alebo počítačového spojenia.

                  3.   Na rokovaní rozhodcovského tribunálu sa môžu zúčastniť len rozhodcovia, ale rozhodcovský tribunál môže povoliť asistentom rozhodcov, aby boli na týchto rokovaniach prítomní.

                  4.   Za vypracovanie akéhokoľvek rozhodnutia alebo správy je zodpovedný výlučne rozhodcovský tribunál a táto zodpovednosť sa nesmie delegovať.

                  5.   Ak sa vyskytne procesná otázka, na ktorú sa časť III dohody a jej prílohy nevzťahujú, rozhodcovský tribunál môže po konzultácii so stranami prijať vhodný postup, ktorý je zlučiteľný s týmito ustanoveniami.

                  6.   Keď rozhodcovský tribunál usúdi, že je potrebné zmeniť niektoré iné lehoty týkajúce sa konania, než sú lehoty stanovené v časti III dohody, alebo vykonať nejakú inú procesnú alebo administratívnu úpravu, konzultuje so stranami a písomne ich informuje o dôvodoch tejto zmeny alebo úpravy, pričom uvedie lehoty alebo úpravu, ktoré sú potrebné.

               Článok 8
               Nahradenie

                  1.   Ak rozhodca nie je schopný zúčastniť sa na konaní, odstúpi alebo musí byť nahradený, náhrada sa vyberie v súlade s článkom 80 ods. 3 dohody.

                  2.   Keď sa strana domnieva, že rozhodca nespĺňa požiadavky stanovené v prílohe II (Kódex správania pre rozhodcov a mediátorov) a že z tohto dôvodu by mal byť nahradený, táto strana to oznámi druhej strane do 15 dní od dátumu, keď získala dostatočné dôkazy o údajnom neplnení požiadaviek uvedenej prílohy.

                  3.   Strany medzi sebou konzultujú do 15 dní od oznámenia druhej strane.

                  4.   Strany informujú rozhodcu o jeho údajnom neplnení požiadaviek a môžu ho požiadať, aby podnikol kroky na nápravu údajného neplnenia. Takisto môžu, ak sa tak dohodnú, zbaviť rozhodcu funkcie a vybrať nového rozhodcu v súlade s článkom 80 dohody.

                  5.   Ak sa strany nedokážu dohodnúť na potrebe nahradiť iného rozhodcu, než je predseda rozhodcovského tribunálu, ktorákoľvek strana môže požiadať o predloženie tejto záležitosti predsedovi rozhodcovského tribunálu, ktorého rozhodnutie je konečné.

                  6.   Ak predseda rozhodcovského tribunálu usúdi, že rozhodca nespĺňa požiadavky stanovené v prílohe II (Kódex správania pre rozhodcov a mediátorov), vyberie sa nový rozhodca v súlade s článkom 80 dohody.

                  7.   Ak sa strany nedokážu dohodnúť na potrebe nahradiť predsedu, ktorákoľvek strana môže požiadať, aby sa táto záležitosť predložila jednému zo zostávajúcich členov na zozname fyzických osôb, ktorý bol zriadený podľa článku 94 dohody, vybraných na funkciu predsedu rozhodcovského tribunálu. Meno tohto člena určí žrebovaním predseda Výboru pre obchod a rozvoj. Takto vybraná fyzická osoba urobí rozhodnutie, či predseda spĺňa požiadavky prílohy II (Kódex správania pre rozhodcov a mediátorov). Uvedené rozhodnutie je konečné.
                  Ak podľa rozhodnutia predseda nespĺňa požiadavky stanovené v prílohe II (Kódex správania pre rozhodcov a mediátorov), vyberie sa nový predseda v súlade s článkom 80 dohody.

               Článok 9
               Pojednávania

                  1.   Predseda rozhodcovského tribunálu na základe harmonogramu určeného podľa článku 4 ods. 1 písm. c) po konzultácii so stranami a ostatnými rozhodcami oznámi stranám dátum, čas a miesto pojednávania. Tieto informácie zverejní strana, na ktorej území sa pojednávanie uskutoční, okrem prípadu, keď je pojednávanie neverejné.

                  2.   Pokiaľ sa strany nedohodnú inak, pojednávanie sa koná v Bruseli, ak je sťažujúcou sa zmluvnou stranou štát SADC-DHP, alebo Juhoafrickej colnej únie (SACU), podľa okolností, a pojednávanie sa koná na územiach štátov SADC-DHP, ak je sťažujúcou sa zmluvnou stranou Európska únia. Ak sa spor týka opatrenia uplatňovaného štátom SADC-DHP, pojednávanie sa uskutoční na území toho štátu, pokiaľ tento štát písomne neoznámi rozhodcovskému tribunálu do 10 dní od jeho zriadenia, že pojednávanie by sa malo konať na inom mieste.

                  3.   Zmluvná strana, voči ktorej sťažnosť smerovala, znáša výdavky vyplývajúce z logistického zabezpečenia pojednávania, ktoré zahŕňajú náklady na prenájom miesta pojednávania. Takéto náklady nezahŕňajú žiadne náklady na preklad alebo tlmočenie ani akékoľvek náklady súvisiace s poradcami, rozhodcami, ich administratívnymi zamestnancami a asistentmi, ktoré sa im majú uhradiť.

                  4.   Rozhodcovský tribunál môže zvolať dodatočné pojednávania, ak sa na tom strany dohodnú.

                  5.   Všetci rozhodcovia sa zúčastňujú na celom priebehu pojednávania.

                  6.   Pokiaľ sa strany nedohodnú inak, na pojednávaní sa bez ohľadu na to, či je verejné, môžu zúčastniť tieto osoby:

                              a)

                              zástupcovia strany;

                              b)

                              poradcovia;

                              c)

                              asistenti a administratívni zamestnanci;

                              d)

                              tlmočníci, prekladatelia a súdni zapisovatelia rozhodcovského tribunálu a

                              e)

                              odborníci podľa rozhodnutia rozhodcovského tribunálu podľa článku 90 dohody.

                  7.   Najneskôr sedem dní pred dátumom pojednávania každá strana doručí rozhodcovskému tribunálu a druhej strane zoznam mien osôb, ktoré v mene tejto strany prednesú na pojednávaní ústne argumentácie alebo prezentácie, ako aj zoznam mien ostatných zástupcov a poradcov, ktorí sa na pojednávaní zúčastnia.

                  8.   Podľa článku 89 ods. 2 dohody sú pojednávania rozhodcovského tribunálu verejné, ak rozhodcovský tribunál nerozhodne inak z vlastnej iniciatívy alebo na žiadosť strán.

                  9.   Rozhodcovský tribunál po konzultácii so stranami rozhodne o vhodnom logistickom zabezpečení a postupoch s cieľom zabezpečiť, aby sa pojednávania, ktoré sú verejné, viedli účinným spôsobom. Tieto postupy by mohli zahŕňať využitie živého vysielania cez internet alebo uzavretého televízneho okruhu (CCTV).

                  10.   Rozhodcovský tribunál vedie pojednávanie nasledujúcim spôsobom, pričom zabezpečí, aby sťažujúca sa zmluvná strana a zmluvná strana, voči ktorej sťažnosť smerovala, mali k dispozícii rovnaký čas na argumentáciu a protiargumentáciu:

                              Argumentácia

                                          a)

                                          argumentácia sťažujúcej sa zmluvnej strany;

                                          b)

                                          argumentácia zmluvnej strany, voči ktorej sťažnosť smerovala.

                              Protiargumentácia

                                          a)

                                          replika sťažujúcej sa zmluvnej strany;

                                          b)

                                          duplika zmluvnej strany, voči ktorej sťažnosť smerovala.

                  11.   Rozhodcovský tribunál môže klásť otázky ktorejkoľvek zo strán kedykoľvek počas pojednávania.

                  12.   Rozhodcovský tribunál zabezpečí vyhotovenie prepisu pojednávania a jeho doručenie stranám v primeranej lehote po skončení pojednávania. Strany môžu k prepisu predložiť pripomienky a rozhodcovský tribunál môže tieto pripomienky zvážiť.

                  13.   Do 10 dní od dátumu pojednávania môže každá strana doručiť doplňujúce písomné podanie týkajúce sa akejkoľvek záležitosti, ktorá sa vyskytla počas pojednávania.

               Článok 10
               Písomné otázky

                  1.   Rozhodcovský tribunál sa môže kedykoľvek v priebehu konania písomne obrátiť s otázkami na jednu alebo obe strany. Kópia akýchkoľvek otázok položených jednej strane sa zašle druhej strane.

                  2.   Každá strana takisto poskytne druhej strane kópiu svojich odpovedí na otázky položené rozhodcovským tribunálom. Každá strana musí mať možnosť predložiť písomné pripomienky k odpovediam druhej strany do siedmich dní od doručenia uvedenej kópie.

               Článok 11
               Dôvernosť informácií

                  1.   Každá strana a rozhodcovský tribunál zaobchádzajú so všetkými informáciami, ktoré druhá strana predložila rozhodcovskému tribunálu a označila za dôverné, ako s dôvernými informáciami. Ak jedna zo strán predloží rozhodcovskému tribunálu písomné podanie, ktoré obsahuje dôverné informácie, do 15 dní poskytne aj podanie bez dôverných informácií, ktoré sa môže sprístupniť verejnosti.

                  2.   Žiadne z ustanovení tohto rokovacieho poriadku nebráni tomu, aby strana zverejnila vyhlásenia k svojim vlastným stanoviskám, pokiaľ pri uvádzaní odkazu na informácie predložené druhou stranou nezverejní žiadne informácie, ktoré táto druhá strana označila za dôverné.

                  3.   Rozhodcovský tribunál sa schádza na neverejnom zasadnutí v prípade, že podanie a argumentácie jednej zo strán obsahujú dôverné obchodné informácie. Strany zachovajú dôvernosť pojednávaní rozhodcovského tribunálu, ak sú pojednávania neverejné.

               Článok 12
               Jednostranné kontakty

                  1.   Rozhodcovský tribunál sa nesmie stretávať ani komunikovať so žiadnou stranou v neprítomnosti druhej strany.

                  2.   Žiadny rozhodca nesmie rokovať o žiadnych aspektoch predmetu konania s jednou stranou alebo s oboma stranami v neprítomnosti ostatných rozhodcov.

               Článok 13
               Podania amicus curiae

                  1.   Pokiaľ sa strany do piatich dní od dátumu zriadenia rozhodcovského tribunálu nedohodnú inak, rozhodcovský tribunál môže prijímať nevyžiadané písomné podania od fyzickej osoby strany alebo právnickej osoby usadenej na území strany, ktorá je nezávislá od orgánov štátnej správy strán za predpokladu, že:

                              a)

                              rozhodcovskému tribunálu sa doručia do 10 dní od dátumu zriadenia rozhodcovského tribunálu;

                              b)

                              priamo sa týkajú skutkovej alebo právnej otázky, ktorú posudzuje rozhodcovský tribunál;

                              c)

                              obsahujú opis osoby, ktorá predkladá podanie, v prípade fyzickej osoby aj jej štátnu príslušnosť a v prípade právnickej osoby jej miesto sídla, charakter jej činností, jej právne postavenie, jej všeobecné ciele a zdroj jej financovania;

                              d)

                              špecifikuje sa v nich charakter záujmu uvedenej osoby na konaní pred rozhodcovským tribunálom a

                              e)

                              vypracujú sa v jazykoch, ktoré si strany vybrali v súlade s článkom 15 ods. 1 a 2 tohto rokovacieho poriadku.

                  2.   Podania sa doručia stranám na vyjadrenie. Strany môžu do 10 dní od dátumu doručenia podaní predložiť pripomienky rozhodcovskému tribunálu.

                  3.   Rozhodcovský tribunál uvedie vo svojej správe všetky podania, ktoré mu boli doručené podľa odseku 1 tohto článku. Rozhodcovský tribunál nie je povinný zaoberať sa vo svojej správe argumentáciou uvedenou v týchto podaniach, ale ak tak urobí, musí takisto zohľadniť všetky pripomienky predložené stranami podľa odseku 2 tohto článku.

               Článok 14
               Naliehavé prípady
               V naliehavých prípadoch uvedených v časti III dohody rozhodcovský tribunál po konzultácii so stranami upraví podľa potreby lehoty uvedené v tomto rokovacom poriadku. Rozhodcovský tribunál tieto úpravy oznámi stranám.

               Článok 15
               Preklad a tlmočenie

                  1.   Počas konzultácií uvedených v článku 77 dohody a najneskôr na stretnutí uvedenom v článku 4 ods. 1 tohto rokovacieho poriadku sa strany usilujú dohodnúť sa na spoločnom pracovnom jazyku konania pred rozhodcovským tribunálom.

                  2.   Ak sa strany nedokážu dohodnúť na spoločnom pracovnom jazyku, uplatnia sa pravidlá stanovené v článku 91 ods. 2 dohody.

                  3.   Zmluvná strana, voči ktorej sťažnosť smerovala, zabezpečí tlmočenie ústnych podaní do jazykov, ktoré si strany vybrali.

                  4.   Správy a rozhodnutia rozhodcovského tribunálu sa vydávajú v jazyku alebo jazykoch, ktoré si strany vybrali. Ak sa strany nedohodnú na spoločnom pracovnom jazyku, priebežná a záverečná správa rozhodcovského tribunálu sa vydá v jednom z pracovných jazykov WTO.

                  5.   Ktorákoľvek strana môže predložiť pripomienky k presnosti prekladu ktoréhokoľvek preloženého znenia dokumentu, ktorý bol vyhotovený v súlade s týmto rokovacím poriadkom.

                  6.   Každá strana znáša sama náklady na preklad svojich písomných podaní. Akékoľvek náklady, ktoré vzniknú v súvislosti s prekladom nálezu, hradia obe strany rovnakým dielom.

               Článok 16
               Ďalšie postupy
               Lehoty stanovené v tomto rokovacom poriadku sa zosúladia s osobitnými lehotami stanovenými na prijatie správy alebo rozhodnutia rozhodcovského tribunálu v konaniach podľa článkov 84, 85, 86 a 87 dohody.

            PRÍLOHA II

               Kódex správania pre rozhodcov a mediátorov

               Článok 1
               Vymedzenie pojmov
               V tomto kódexe správania:

                           a)

                           „administratívni zamestnanci“ v súvislosti s rozhodcom sú iné fyzické osoby než asistenti, ktorých tento rozhodca riadi a kontroluje;

                           b)

                           „asistent“ je fyzická osoba, ktorá za podmienok menovania a pod vedením a kontrolou rozhodcu vyhľadáva podklady alebo pomáha tomuto rozhodcovi;

                           c)

                           „kandidát“ je fyzická osoba, ktorej meno je na zozname rozhodcov uvedenom v článku 94 dohody a o ktorej sa uvažuje v súvislosti s výberom za rozhodcu podľa článku 80 dohody;

                           d)

                           „mediátor“ je fyzická osoba, ktorá bola vybraná za mediátora v súlade s článkom 78 dohody;

                           e)

                           „člen“ alebo „rozhodca“ je člen rozhodcovského tribunálu zriadeného podľa článku 80 dohody.

               Článok 2
               Hlavné zásady

                  1.   S cieľom zachovať integritu a nestrannosť mechanizmu urovnávania sporov každý kandidát a rozhodca:

                              a)

                              sa oboznámi s týmto kódexom správania;

                              b)

                              je nezávislý a nestranný;

                              c)

                              vyhýba sa priamemu alebo nepriamemu konfliktu záujmov;

                              d)

                              zdržuje sa nevhodného správania a správania, ktoré by vzbudzovalo zdanie nevhodného správania, alebo zaujatosti;

                              e)

                              dodržiava vysoké štandardy správania a

                              f)

                              nesmie byť ovplyvnený vlastným záujmom, vonkajším tlakom, politickými vplyvmi, verejnou mienkou, lojálnosťou zmluvnej strane alebo obavou z kritiky.

                  2.   Rozhodca nesmie priamo ani nepriamo prevziať žiadny záväzok ani prijať žiadnu výhodu, ktorá by akýmkoľvek spôsobom narúšala riadny výkon jeho povinností alebo by vzbudzovala zdanie takéhoto narušenia.

                  3.   Rozhodca nesmie využívať svoje postavenie v rozhodcovskom tribunáli na presadzovanie akýchkoľvek osobných alebo súkromných záujmov. Rozhodca sa zdržiava činov, ktoré by mohli vzbudzovať dojem, že iné osoby sú v osobitnom postavení, ktoré im umožňuje ovplyvňovať ho.

                  4.   Rozhodca nesmie dopustiť, aby jeho konanie alebo rozhodovanie ovplyvnili minulé alebo súčasné finančné, obchodné, profesijné, osobné alebo spoločenské vzťahy alebo povinnosti.

                  5.   Rozhodca nesmie vstupovať do žiadneho vzťahu ani nadobúdať akékoľvek finančné podiely, ktoré by mohli ovplyvniť jeho nestrannosť alebo ktoré by mohli odôvodnene vzbudzovať zdanie nevhodného správania alebo zaujatosti.

                  6.   Rozhodca vykonáva svoju funkciu bez toho, aby prijímal alebo vyhľadával pokyny od akéhokoľvek orgánu štátnej správy, akejkoľvek medzinárodnej vládnej organizácie alebo medzinárodnej mimovládnej organizácie alebo akéhokoľvek súkromného zdroja, a do sporu, ktorý je mu pridelený, nezasahoval v jeho ktoromkoľvek skoršom štádiu.

               Článok 3
               Povinnosti týkajúce sa zverejňovania

                  1.   Skôr ako kandidát, ktorý bol požiadaný, aby zaujal funkciu rozhodcu, prijme svoje menovanie za rozhodcu podľa článku 80 dohody, zverejní akýkoľvek záujem, vzťah alebo záležitosť, ktoré by mohli ovplyvňovať jeho nezávislosť alebo nestrannosť alebo ktoré by odôvodnene mohli vzbudzovať zdanie nevhodného správania alebo zaujatosti v konaní.

                  2.   Kandidát na tento účel vynaloží všetko primerané úsilie, aby zistil všetky takéto záujmy, vzťahy a záležitosti vrátane finančných záujmov, profesionálnych záujmov alebo zamestnaneckých či rodinných záujmov.

                  3.   Povinnosť zverejnenia podľa odseku 1 je trvalá povinnosť, ktorou sa od rozhodcu vyžaduje, aby zverejnil všetky také záujmy, vzťahy alebo záležitosti, ktoré môžu vzniknúť v priebehu ktorejkoľvek fázy konania.

                  4.   Kandidát alebo rozhodca oznámi Výboru pre obchod a rozvoj akékoľvek záležitosti týkajúce sa skutočného alebo možného porušenia tohto kódexu správania čo najskôr po tom, čo sa o nich dozvie, aby ich strany mohli posúdiť.

               Článok 4
               Povinnosti rozhodcov

                  1.   Rozhodca musí byť po prijatí svojho menovania pripravený vykonávať a musí vykonávať svoje povinnosti počas celého konania dôkladne, rýchlo, spravodlivo a usilovne.

                  2.   Rozhodca posudzuje iba tie záležitosti, ktoré boli vznesené počas konania a sú potrebné na to, aby vydal rozhodnutie, a nedeleguje túto povinnosť na žiadnu inú osobu.

                  3.   Rozhodca podnikne všetky náležité kroky s cieľom zabezpečiť, aby jeho asistenti a administratívni zamestnanci poznali a dodržiavali povinnosti, ktoré rozhodcovia majú podľa článkov 2, 3, 4 a 6 tohto kódexu správania.

               Článok 5
               Povinnosti bývalých rozhodcov

                  1.   Každý bývalý rozhodca sa zdrží konania, ktoré by mohlo vzbudzovať zdanie, že pri výkone svojich povinností bol zaujatý, alebo že mal výhody z rozhodnutia rozhodcovského tribunálu.

                  2.   Každý bývalý rozhodca musí dodržiavať povinnosti stanovené v článku 6 tohto kódexu správania.

               Článok 6
               Dôvernosť informácií

                  1.   Rozhodca nesmie nikdy zverejniť žiadne neverejné informácie týkajúce sa konania alebo získané počas konania, pre ktoré bol vymenovaný. Rozhodca nesmie v žiadnom prípade zverejniť alebo použiť takéto informácie na získanie osobnej výhody alebo výhody pre iné osoby alebo na poškodenie záujmov iných osôb.

                  2.   Rozhodca nesmie zverejniť rozhodnutie rozhodcovského tribunálu ani jeho časti pred jeho uverejnením.

                  3.   Rozhodca nesmie nikdy zverejniť obsah rokovaní rozhodcovského tribunálu ani názor ktoréhokoľvek rozhodcu, ani vydať žiadne vyjadrenia týkajúce sa konania, pre ktoré bol vymenovaný, či sporných otázok v konaní.

               Článok 7
               Výdavky
               Každý rozhodca eviduje čas venovaný konaniu a predloží konečný odpočet tohto času a svojich výdavkov, ako aj času a nákladov svojich asistentov a administratívnych zamestnancov.

               Článok 8
               Mediátori
               Tento kódex správania sa uplatňuje na mediátorov mutatis mutandis.


title: Rozhodnutie Rady (EÚ) 2019/116 z 15. októbra 2018 o uzavretí Dohody vo forme výmeny listov medzi Európskou úniou a Nórskym kráľovstvom o kumulácii pôvodu medzi Európskou úniou, Švajčiarskou konfederáciou, Nórskym kráľovstvom a Tureckou republikou v rámci všeobecného systému preferencií

text:
                  28.1.2019

                  SK

                  Úradný vestník Európskej únie

                  L 24/1

         ROZHODNUTIE RADY (EÚ) 2019/116
         z 15. októbra 2018
         o uzavretí Dohody vo forme výmeny listov medzi Európskou úniou a Nórskym kráľovstvom o kumulácii pôvodu medzi Európskou úniou, Švajčiarskou konfederáciou, Nórskym kráľovstvom a Tureckou republikou v rámci všeobecného systému preferencií
         RADA EURÓPSKEJ ÚNIE
         so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 6 druhým pododsekom písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:

                     (1)

                     V súlade s článkom 41 písm. b) delegovaného nariadenia Komisie (EÚ) 2015/2446 (2) výrobky získané v Nórsku, Švajčiarsku alebo Turecku obsahujúce materiály, ktoré tam neboli úplne získané, za predpokladu, že tieto materiály prešli dostatočným opracovaním alebo spracovaním v zmysle článku 45 uvedeného delegovaného nariadenia, sa považujú, že majú pôvod vo zvýhodnenej krajine.

                     (2)

                     Podľa článku 54 delegovaného nariadenia (EÚ) 2015/2446 sa systém kumulácie uplatňuje pod podmienkou, že Nórsko na základe reciprocity poskytuje rovnaké zaobchádzanie s výrobkami s pôvodom vo zvýhodnených krajinách obsahujúcimi materiály s pôvodom v Únii.

                     (3)

                     Pokiaľ ide o Nórsko, systém kumulácie sa pôvodne zaviedol prostredníctvom dohody vo forme výmeny listov medzi Úniou a Nórskom. Táto výmena listov sa uskutočnila 29. januára 2001, keď ju Rada schválila prostredníctvom rozhodnutia 2001/101/ES (3).

                     (4)

                     Nórsko upravilo svoje pravidlá pôvodu všeobecného systému preferencií (ďalej len „VSP“), aby zabezpečilo uplatňovanie pojmu pôvodu, ktorý zodpovedá pojmu pôvodu stanovenému v pravidlách pôvodu v rámci VSP Únie. Je preto potrebné revidovať dohodu vo forme výmeny listov medzi Úniou a Nórskom.

                     (5)

                     Únia, Nórsko a Švajčiarsko by mali pokračovať v používaní systému vzájomného uznávania náhradného osvedčenia o pôvode na tlačive A podľa revidovanej výmeny listov a Turecko by ho malo podmienečne uplatňovať, aby sa zjednodušil obchod medzi Úniou, Nórskom, Švajčiarskom a Tureckom.

                     (6)

                     V pravidlách pôvodu v rámci VSP Únie v znení reformy z roku 2010 sa navyše stanovuje zavedenie nového systému na určovanie dôkazov o pôvode registrovanými vývozcami, ktorý sa má začať používať od 1. januára 2017. Úpravy k dohode vo forme výmeny listov treba vykonať aj v tomto ohľade.

                     (7)

                     S cieľom pripraviť sa na používanie nového systému a pravidiel, ktoré s ním súvisia, Rada 8. marca 2012 poverila Komisiu rokovaním s Nórskom o dohode vo forme výmeny listov týkajúcej sa vzájomného uznávania náhradných osvedčení o pôvode na tlačive A alebo náhradných vyhlásení o pôvode, v ktorej sa stanovuje, že s výrobkami obsahujúcimi materiály s pôvodom v Nórsku, Švajčiarsku alebo Turecku sa má pri ich dôjdení na colné územie Únie zaobchádzať ako s výrobkami s pôvodom v Únii.

                     (8)

                     Výsledkom rokovaní s Nórskom vedených Komisiou bola Dohoda vo forme výmeny listov medzi Európskou úniou a Nórskym kráľovstvom o kumulácii pôvodu medzi Európskou úniou, Švajčiarskou konfederáciou, Nórskym kráľovstvom a Tureckou republikou v rámci všeobecného systému preferencií (ďalej len „dohoda“).

                     (9)

                     Dohoda by sa mala schváliť,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje Dohoda vo forme výmeny listov medzi Európskou úniou a Nórskym kráľovstvom o kumulácii pôvodu medzi Európskou úniou, Švajčiarskou konfederáciou, Nórskym kráľovstvom a Tureckou republikou v rámci všeobecného systému preferencií.
            Text dohody je pripojený k tomuto rozhodnutiu.

            Článok 2
            Predseda Rady vykoná v mene Únie oznámenie podľa odseku 18 dohody. (4)

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 15. októbra 2018

                  Za Radu

                  predsedníčka

               E. KÖSTINGER

            (1)  Súhlas zatiaľ neuverejnený v úradnom vestníku.

            (2)  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1).

            (3)  Rozhodnutie Rady 2001/101/ES z 5. decembra 2000 o schválení Dohody vo forme výmeny listov medzi Spoločenstvom a krajinami EZVO, ktoré udeľujú preferenčné sadzobné opatrenia v rámci Všeobecného systému preferenčných opatrení (Nórsko a Švajčiarsko), ustanovujúca, že s tovarom s pôvodom v Nórsku alebo Švajčiarsku sa má pri jeho dôjdení na colné územie Spoločenstva zaobchádzať ako s tovarom s pôvodom v Spoločenstve (recipročná dohoda) (Ú. v. ES L 38, 8.2.2001, s. 24).

            (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


Rozhodnutie Komisie z 22/01/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9180 - Volkswagen / Daimler / MT Holding) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 21/01/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9208 - WorleyParsons / Jacobs ECR) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2019/233 zo 6. novembra 2018 o pozícii, ktorá sa má v mene Európskej únie zaujať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 a 137 a globálneho technického predpisu OSN č. 9 a pokiaľ ide o návrhy troch nových predpisov OSN

text:
                  8.2.2019

                  SK

                  Úradný vestník Európskej únie

                  L 37/120

         ROZHODNUTIE RADY (EÚ) 2019/233
         zo 6. novembra 2018
         o pozícii, ktorá sa má v mene Európskej únie zaujať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 a 137 a globálneho technického predpisu OSN č. 9 a pokiaľ ide o návrhy troch nových predpisov OSN
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Rozhodnutím Rady 97/836/ES (1) Únia pristúpila k Dohode Európskej hospodárskej komisie Organizácie Spojených národov (EHK OSN), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“).

                     (2)

                     Rozhodnutím Rady 2000/125/ES (2) Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (ďalej len „paralelná dohoda“).

                     (3)

                     Smernicou Európskeho parlamentu a Rady 2007/46/ES (3) sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa zriadil harmonizovaný rámec zahŕňajúci správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté na základe revidovanej dohody z roku 1958 (ďalej len „predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie, alebo ako alternatíva k právnym predpisom Únie. Od prijatia smernice 2007/46/ES sa predpisy OSN čoraz viac začleňujú do právnych predpisov Únie.

                     (4)

                     Vzhľadom na skúsenosti a technický rozvoj je potrebné upraviť požiadavky týkajúce sa určitých prvkov alebo charakteristík, na ktoré sa vzťahujú predpisy OSN č. 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 a 137, ako aj globálny technický predpis OSN č. 9.

                     (5)

                     S cieľom objasniť a konsolidovať požiadavky týkajúce sa komponentov, ktoré sú v súčasnosti stanovené vo viacerých predpisoch OSN, je potrebné prijať tri nové predpisy OSN o zariadeniach svetelnú signalizáciu (LSD), o zariadeniach na osvetľovanie vozovky (RID) a spätných odrazových zariadeniach (RRD). Tieto predpisy nahradia a zrušia predpisy OSN č. 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 a 123 bez toho, aby sa zmenili akékoľvek podrobné technické požiadavky, ktoré sú už v platnosti.

                     (6)

                     Je vhodné stanoviť pozíciu, ktorá sa má prijať v mene Únie v správnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených zmien a nových predpisov OSN, keďže dané predpisy budú pre Úniu záväzné a môžu rozhodujúcim spôsobom ovplyvniť obsah práva Únie v oblasti typového schvaľovania vozidiel.

                     (7)

                     V uvedených výboroch má Úniu v súlade s článkom 17 ods. 1 Zmluvy o Európskej únii zastupovať Komisia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v správnom výbore revidovanej dohody z roku 1958 a vo výkonnom výbore paralelnej dohody v období od 12. do 16. novembra 2018, je hlasovať za návrhy uvedené v prílohe k tomuto rozhodnutiu.

            Článok 2
            Toto rozhodnutie je určené Komisii.

            V Bruseli 6. novembra 2018

                  Za Radu

                  predseda

               H. LÖGER

            (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).

            (2)  Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

            (3)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

            PRÍLOHA

                        Predpis č.

                        Názov bodu programu rokovania

                        Referenčné číslo dokumentu (1)

                        3

                        Návrh série zmien 03 predpisu OSN č. 3 (spätné odrazové zariadenia)

                        ECE/TRANS/WP.29/2018/91

                        4

                        Návrh série zmien 01 predpisu OSN č. 4 (zariadenia na osvetlenie zadných registračných tabuliek)

                        ECE/TRANS/WP.29/2018/92

                        6

                        Návrh série zmien 02 predpisu OSN č. 6 (smerové svietidlá)

                        ECE/TRANS/WP.29/2018/93

                        7

                        Návrh série zmien 03 predpisu OSN č. 7 (obrysové, brzdové a doplnkové svietidlá)

                        ECE/TRANS/WP.29/2018/94

                        11

                        Návrh dodatku 2 k sérii zmien 04 predpisu OSN č. 11 (zámky a závesy dverí)

                        ECE/TRANS/WP.29/2018/127

                        11

                        Návrh korigenda 1 k sérii zmien 04 predpisu OSN č. 11 (zámky a závesy dverí)

                        ECE/TRANS/WP.29/2018/155

                        14

                        Návrh korigenda 2 k revízii 5 predpisu OSN č. 14 (kotvové úchytky bezpečnostných pásov)

                        ECE/TRANS/WP.29/2018/156

                        16

                        Návrh dodatku 11 k sérii zmien 06 predpisu OSN č. 16 (bezpečnostné pásy)

                        ECE/TRANS/WP.29/2018/128

                        16

                        Návrh dodatku 4 k sérii zmien 07 predpisu OSN č. 16 (bezpečnostné pásy)

                        ECE/TRANS/WP.29/2018/129

                        16

                        Návrh série zmien 08 predpisu OSN č. 16 (bezpečnostné pásy)

                        ECE/TRANS/WP.29/2018/141

                        17

                        Návrh série zmien 09 predpisu OSN č. 17 (pevnosť sedadiel)

                        ECE/TRANS/WP.29/2018/142

                        19

                        Návrh série zmien 05 predpisu OSN č. 19 (predné hmlové svietidlá)

                        ECE/TRANS/WP.29/2018/95

                        23

                        Návrh série zmien 01 predpisu OSN č. 23 (spätné svietidlá)

                        ECE/TRANS/WP.29/2018/96

                        24

                        Návrh dodatku 4 k sérii zmien 03 predpisu OSN č. 24 [viditeľné znečisťujúce látky, meranie výkonu vznetového motora (emisie dieselových motorov)]

                        ECE/TRANS/WP.29/2018/143

                        27

                        Návrh série zmien 05 predpisu OSN č. 27 (výstražné trojuholníky)

                        ECE/TRANS/WP.29/2018/97

                        29

                        Návrh dodatku 4 k sérii zmien 03 predpisu OSN č. 29 (kabíny úžitkových vozidiel)

                        ECE/TRANS/WP.29/2018/130

                        34

                        Návrh dodatku 6 k sérii zmien 02 predpisu OSN č. 34 (ochrana proti nebezpečenstvu požiaru)

                        ECE/TRANS/WP.29/2018/120

                        34

                        Návrh dodatku 2 k sérii zmien 03 predpisu OSN č. 34 (ochrana proti nebezpečenstvu požiaru)

                        ECE/TRANS/WP.29/2018/121

                        37

                        Návrh dodatku 47 k sérii zmien 03 predpisu OSN č. 37 (žiarovky)

                        ECE/TRANS/WP.29/2018/83

                        38

                        Návrh série zmien 01 predpisu OSN č. 38 (zadné hmlové svietidlá)

                        ECE/TRANS/WP.29/2018/98

                        43

                        Návrh dodatku 8 k sérii zmien 01 predpisu OSN č. 43 (bezpečnostné zasklievacie materiály)

                        ECE/TRANS/WP.29/2018/122

                        44

                        Návrh dodatku 15 k sérii zmien 04 predpisu OSN č. 44 (detské zadržiavacie systémy)

                        ECE/TRANS/WP.29/2018/131

                        46

                        Návrh dodatku 6 k sérii zmien 04 predpisu OSN č. 46 (zariadenia pre nepriamy výhľad)

                        ECE/TRANS/WP.29/2018/123

                        48

                        Návrh dodatku 11 k sérii zmien 06 predpisu OSN č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2018/84

                        48

                        Návrh dodatku 12 k sérii zmien 05 predpisu OSN č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2018/85

                        48

                        Návrh dodatku 11 k sérii zmien 06 predpisu OSN č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2018/99/Rev.1

                        48

                        Návrh dodatku 12 k sérii zmien 05 predpisu OSN č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2018/100

                        48

                        Návrh dodatku 18 k sérii zmien 04 predpisu OSN č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2018/101

                        48

                        Návrh dodatku 6 k sérii zmien 03 predpisu OSN č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2018/102

                        50

                        Návrh série zmien 01 predpisu OSN č. 50 (obrysové, brzdové, smerové svietidlá pre mopedy a motocykle)

                        ECE/TRANS/WP.29/2018/103

                        53

                        Návrh dodatku 2 k sérii zmien 02 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/2018/86

                        53

                        Návrh dodatku 20 k sérii zmien 01 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/2018/87

                        53

                        Návrh dodatku 2 k sérii zmien 02 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/2018/104/Rev.1

                        53

                        Návrh dodatku 20 k sérii zmien 01 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/2018/105

                        60

                        Návrh korigenda 1 k revízii 1 predpisu OSN č. 60 (ovládacie zariadenia pre vodiča u mopedov a motocyklov)

                        ECE/TRANS/WP.29/2018/152

                        67

                        Návrh série zmien 02 predpisu OSN č. 67 (vozidlá poháňané LPG)

                        ECE/TRANS/WP.29/2018/124

                        69

                        Návrh série zmien 02 predpisu OSN č. 69 (zadné označovacie tabuľky pre pomalé vozidlá)

                        ECE/TRANS/WP.29/2018/106

                        70

                        Návrh série zmien 02 predpisu OSN č. 70 (zadné označovacie tabuľky pre ťažké a dlhé vozidlá)

                        ECE/TRANS/WP.29/2018/107

                        74

                        Návrh dodatku 10 k sérii zmien 01 predpisu OSN č. 74 (montáž zariadení na osvetlenie a svetelnú signalizáciu pre mopedy)

                        ECE/TRANS/WP.29/2018/88

                        74

                        Návrh dodatku 10 k sérii zmien 01 predpisu OSN č. 74 (montáž zariadení na osvetlenie a svetelnú signalizáciu pre mopedy)

                        ECE/TRANS/WP.29/2018/108/Rev.1

                        77

                        Návrh série zmien 01 predpisu OSN č. 77 (parkovacie svietidlá)

                        ECE/TRANS/WP.29/2018/109

                        83

                        Návrh dodatku 2 k sérii zmien 03 predpisu OSN č. 83 (emisie vozidiel kategórií M1 a N1)

                        ECE/TRANS/WP.29/2018/144

                        83

                        Návrh dodatku 1 k sérii zmien 04 predpisu OSN č. 83 (emisie vozidiel kategórií M1 a N1)

                        ECE/TRANS/WP.29/2018/145

                        83

                        Návrh dodatku 12 k sérii zmien 05 predpisu OSN č. 83 (emisie vozidiel kategórií M1 a N1)

                        ECE/TRANS/WP.29/2018/146

                        83

                        Návrh dodatku 12 k sérii zmien 06 predpisu OSN č. 83 (emisie vozidiel kategórií M1 a N1)

                        ECE/TRANS/WP.29/2018/147

                        83

                        Návrh dodatku 18 k sérii zmien 07 predpisu OSN č. 83 (emisie vozidiel kategórií M1 a N1)

                        ECE/TRANS/WP.29/2018/148

                        86

                        Návrh dodatku 1 k sérii zmien 01 predpisu OSN č. 86 (montáž zariadení na osvetlenie a svetelnú signalizáciu pre poľnohospodárske vozidlá)

                        ECE/TRANS/WP.29/2018/110/Rev.1

                        86

                        Návrh dodatku 7 k predpisu OSN č. 86 (montáž zariadení na osvetlenie a svetelnú signalizáciu pre poľnohospodárske vozidlá)

                        ECE/TRANS/WP.29/2018/111

                        87

                        Návrh série zmien 01 predpisu OSN č. 87 (denné svietidlá)

                        ECE/TRANS/WP.29/2018/112

                        91

                        Návrh série zmien 01 predpisu OSN č. 91 (bočné obrysové svietidlá)

                        ECE/TRANS/WP.29/2018/113

                        94

                        Návrh dodatku 1 k sérii zmien 03 predpisu č. 94 (čelný náraz)

                        ECE/TRANS/WP.29/2018/132

                        95

                        Návrh dodatku 7 k sérii zmien 03 predpisu OSN č. 95 (bočný náraz)

                        ECE/TRANS/WP.29/2018/133

                        98

                        Návrh série zmien 02 predpisu OSN č. 98 (svetlomety vybavené zdrojmi svetla s plynovými výbojkami)

                        ECE/TRANS/WP.29/2018/114

                        99

                        Návrh dodatku 14 k sérii zmien 03 predpisu OSN č. 99 (svetelné zdroje s plynovou výbojkou)

                        ECE/TRANS/WP.29/2018/89

                        100

                        Návrh dodatku 5 k sérii zmien 01 predpisu č. 100 (vozidlá poháňané elektrickou hnacou sústavou)

                        ECE/TRANS/WP.29/2018/134 +
                        WP.29-176-03

                        100

                        Návrh dodatku 4 k sérii zmien 02 predpisu č. 100 (vozidlá poháňané elektrickou hnacou sústavou)

                        ECE/TRANS/WP.29/2018/135

                        101

                        Návrh dodatku 10 k predpisu OSN č. 101 (emisie CO2/spotreba paliva)

                        ECE/TRANS/WP.29/2018/149

                        101

                        Návrh dodatku 8 k sérii zmien 01 predpisu OSN č. 101 (emisie CO2/spotreba paliva)

                        ECE/TRANS/WP.29/2018/150

                        104

                        Návrh série zmien 01 predpisu OSN č. 104 (odrazové označenia)

                        ECE/TRANS/WP.29/2018/115

                        105

                        Návrh dodatku 1 k sérii zmien 06 predpisu OSN č. 105 (vozidlá podľa dohody ADR)

                        ECE/TRANS/WP.29/2018/126

                        110

                        Návrh dodatku 1 k sérii zmien 03 predpisu OSN č. 110 (vozidlá poháňané CNG a LNG)

                        ECE/TRANS/WP.29/2018/125

                        110

                        Návrh korigenda 1 k revízii 3 predpisu OSN č. 110 (vozidlá poháňané CNG a LNG)

                        ECE/TRANS/WP.29/2018/153

                        112

                        Návrh série zmien 02 predpisu OSN č. 112 (svetlomety vyžarujúce asymetrické stretávacie svetlo)

                        ECE/TRANS/WP.29/2018/116

                        113

                        Návrh série zmien 03 predpisu OSN č. 113 (svetlomety vyžarujúce symetrické stretávacie svetlo)

                        ECE/TRANS/WP.29/2018/117

                        119

                        Návrh série zmien 02 predpisu OSN č. 119 (uhlové svietidlá)

                        ECE/TRANS/WP.29/2018/118

                        121

                        Návrh korigenda 1 k revízii 2 predpisu OSN č. 121 (označenie ovládačov, kontroliek a indikátorov)

                        ECE/TRANS/WP.29/2018/154

                        123

                        Návrh série zmien 02 predpisu OSN č. 123 [adaptívne predné osvetľovacie systémy (AFS)]

                        ECE/TRANS/WP.29/2018/119

                        128

                        Návrh dodatku 8 k pôvodnej verzii predpisu OSN č. 128 [zdroje svetla využívajúce svetelné diódy (LED)]

                        ECE/TRANS/WP.29/2018/90

                        129

                        Návrh dodatku 8 k predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2018/136

                        129

                        Návrh dodatku 5 k sérii zmien 01 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2018/137

                        129

                        Návrh dodatku 4 k sérii zmien 02 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2018/138

                        129

                        Návrh dodatku 1 k sérii zmien 03 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2018/139

                        132

                        Návrh dodatku 1 k sérii zmien 01 predpisu OSN č. 132 [dodatočné zariadenia na reguláciu emisií (REC)]

                        ECE/TRANS/WP.29/2018/151

                        137

                        Návrh dodatku 2 k sérii zmien 01 predpisu OSN č. 137 (čelný náraz so zameraním na zadržiavacie systémy)

                        ECE/TRANS/WP.29/2018/140

                        Nový predpis OSN

                        Návrh nového predpisu OSN o zariadeniach na svetelnú signalizáciu (LSD)

                        ECE/TRANS/WP.29/2018/157

                        Nový predpis OSN

                        Návrh nového predpisu OSN o zariadeniach na osvetľovanie vozovky (RID)

                        ECE/TRANS/WP.29/2018/158

                        Nový predpis OSN

                        Návrh nového predpisu OSN o spätných odrazových zariadeniach (RRD)

                        ECE/TRANS/WP.29/2018/159

                        GTP č.

                        Názov bodu programu rokovania

                        Referenčné číslo dokumentu

                        GTP OSN č. 9

                        Návrh na zmenu č. 2 globálneho technického predpisu OSN č. 9 (bezpečnosť chodcov)

                        ECE/TRANS/WP.29/2018/160 & 161

               (1)  Všetky dokumenty uvedené v nasledujúcej tabuľke sú verejne dostupné na tejto adrese: http://www.unece.org/trans/main/wp29/wp29wgs/wp29gen/gen2018.html


title: Rozhodnutie Rady (EÚ) 2019/400 z 22. januára 2019 o podpise Dohody o štatúte medzi Európskou úniou a Srbskou republikou týkajúcej sa činností vykonávaných Európskou agentúrou pre pohraničnú a pobrežnú stráž v Srbskej republike v mene Únie

text:
                  14.3.2019

                  SK

                  Úradný vestník Európskej únie

                  L 72/1

         ROZHODNUTIE RADY (EÚ) 2019/400
         z 22. januára 2019
         o podpise Dohody o štatúte medzi Európskou úniou a Srbskou republikou týkajúcej sa činností vykonávaných Európskou agentúrou pre pohraničnú a pobrežnú stráž v Srbskej republike v mene Únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 77 ods. 2 písm. b) a d) a článok 79 ods. 2 písm. c) v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     V článku 54 ods. 4 nariadenia Európskeho parlamentu a Rady (EÚ) 2016/1624 (1) sa stanovuje, že ak sa plánuje nasadenie tímov európskej pohraničnej a pobrežnej stráže v tretej krajine pri činnostiach, pri ktorých budú mať členovia tímov výkonné právomoci, alebo ak si to vyžiadajú iné činnosti v tretích krajinách, Únia uzatvorí s dotknutou treťou krajinou dohodu o štatúte. Takáto dohoda o štatúte by sa mala vzťahovať na všetky aspekty potrebné na vykonávanie činností.

                     (2)

                     Rada 21. februára 2017 poverila Komisiu, aby začala rokovania so Srbskou republikou o dohode o štatúte, ktorá sa týka činností vykonávaných Európskou agentúrou pre pohraničnú a pobrežnú stráž v Srbskej republike.

                     (3)

                     Rokovania o dohode o štatúte sa začali 7. apríla 2017 a boli úspešne ukončené 20. septembra 2018 parafovaním Dohody o štatúte medzi Európskou úniou a Srbskou republikou týkajúcej sa činností vykonávaných Európskou agentúrou pre pohraničnú a pobrežnú stráž v Srbskej republike (ďalej len „dohoda“).

                     (4)

                     Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (2); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

                     (5)

                     Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (3); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

                     (6)

                     V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

                     (7)

                     Dohoda by sa mala podpísať s výhradou jej uzavretia k neskoršiemu dátumu a priložené vyhlásenia by sa mali schváliť,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody o štatúte medzi Európskou úniou a Srbskou republikou týkajúcej sa činností vykonávaných Európskou agentúrou pre pohraničnú a pobrežnú stráž v Srbskej republike, s výhradou uzavretia uvedenej dohody (4).

            Článok 2
            Vyhlásenia priložené k tomuto rozhodnutiu sa v mene Únie schvaľujú.

            Článok 3
            Predseda Rady sa týmto poveruje určiť osobu(-y) splnomocnenú(-é) podpísať dohodu v mene Únie.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 22. januára 2019

                  Za Radu

                  predseda

               E.O. TEODOROVICI

            (1)  Nariadenie Európskeho parlamentu a Rady (EÚ) 2016/1624 zo 14. septembra 2016 o európskej pohraničnej a pobrežnej stráži, ktorým sa mení nariadenie Európskeho parlamentu a Rady (EÚ) 2016/399 a ktorým sa zrušuje nariadenie Európskeho parlamentu a Rady (ES) č. 863/2007, nariadenie Rady (ES) č. 2007/2004 a rozhodnutie Rady 2005/267/ES (Ú. v. EÚ L 251, 16.9.2016, s. 1).

            (2)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

            (3)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

            (4)  Text dohody sa uverejní spolu s rozhodnutím o jej uzavretí.

            PRÍLOHA

                  SPOLOČNÉ VYHLÁSENIE TÝKAJÚCE SA ČLÁNKU 2 PÍSM. b)
                  Zmluvné strany berú na vedomie, že Európska agentúra pre pohraničnú a pobrežnú stráž bude Srbskú republiku podporovať v tom, aby efektívne kontrolovala svoje hranice s akoukoľvek krajinou, ktorá nie je členom Európskej únie, pomocou iných prostriedkov, než je nasadenie tímov európskej pohraničnej a pobrežnej stráže s výkonnými právomocami.

                  SPOLOČNÉ VYHLÁSENIE O ŠTATÚTE A VYMEDZENÍ ÚZEMÍ
                  Štatút a vymedzenie podľa medzinárodného práva príslušného územia Srbska a území členských štátov Európskej únie nie sú žiadnym spôsobom ovplyvnené touto dohodou ani žiadnym úkonom, ktorý pri jej vykonávaní uskutočnia zmluvné strany alebo osoby konajúce v ich mene, vrátane stanovenia operačných plánov alebo účasti na cezhraničných operáciách.

                  SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA
                  Zmluvné strany berú na vedomie úzke vzťahy medzi Európskou úniou a Nórskom, Islandom, Švajčiarskom a Lichtenštajnskom, najmä na základe dohôd z 18. mája 1999 a 26. októbra 2004 týkajúcich sa pridruženia týchto krajín k vykonávaniu, uplatňovaniu a vývoju schengenského acquis.
                  Za týchto okolností je žiaduce, aby orgány Nórska, Islandu, Švajčiarska a Lichtenštajnska na jednej strane a Srbská republika na druhej strane bezodkladne uzavreli dvojstranné dohody o činnostiach, ktoré vykonáva Európska agentúra pre pohraničnú a pobrežnú stráž v Srbskej republike, za podobných podmienok ako v prípade tejto dohody.